CELEX: C2006/121/13
Language: fi
Date: 2006-05-20 00:00:00
Title: Asia C-150/06 P: Valitus, jonka Arizona Chemical BV, Eastman Belgium BVBA ja Cray Valley Iberica, SA ovat tehneet  17.3.2006  yhteisöjen ensimmäisen oikeusasteen tuomioistuimen (kolmas jaosto) asiassa T-369/03, Arizona Chemical BV, Eastman Belgium BVBA, Resinall Europe BVBA ja Cray Valley Iberica, SA v. Euroopan yhteisöjen komissio, jota tukee Suomi,  14.12.2005  antamasta määräyksestä

20.5.2006   
            
            
               FI
            
            
               Euroopan unionin virallinen lehti
            
            
               C 121/7
            
         Valitus, jonka Arizona Chemical BV, Eastman Belgium BVBA ja Cray Valley Iberica, SA ovat tehneet 17.3.2006 yhteisöjen ensimmäisen oikeusasteen tuomioistuimen (kolmas jaosto) asiassa T-369/03, Arizona Chemical BV, Eastman Belgium BVBA, Resinall Europe BVBA ja Cray Valley Iberica, SA v. Euroopan yhteisöjen komissio, jota tukee Suomi, 14.12.2005 antamasta määräyksestä
   (Asia C-150/06 P)
   (2006/C 121/13)
   Oikeudenkäyntikieli: englanti
   Asianosaiset
   
      Valittajat: Arizona Chemical BV, Eastman Belgium BVBA ja Cray Valley Iberica, SA (edustajat: avocat K. Van Maldegem ja avocat C. Mereu)
   
      Muut osapuolet: Euroopan yhteisöjen komissio, Suomi ja Resinall Europe BVBA
   Vaatimukset
   Valittajat vaativat, että yhteisöjen tuomioistuin
   
               —
            
            
               toteaa, että kyseessä oleva valitus on perusteltu ja että se voidaan hyväksyä
            
         
               —
            
            
               kumoaa ensimmäisen oikeusasteen tuomioistuimen 14.12.2005 asiassa T-369/03 antaman määräyksen
            
         
               —
            
            
               hyväksyy valittajien asiassa T-369/03 esittämät vaatimukset
            
         
               —
            
            
               ratkaisee asian tai vaihtoehtoisesti palauttaa asian ensimmäisen oikeusasteen tuomioistuimeen ratkaistavaksi
            
         
               —
            
            
               velvoittaa Euroopan yhteisöjen komission korvaamaan tästä oikeudenkäynnistä aiheutuneet oikeudenkäyntikulut kokonaisuudessaan.
            
         Oikeudelliset perusteet ja pääasialliset perustelut
   Valittajat väittävät, että ensimmäisen oikeusasteen tuomioistuimen ratkaisu on kumottava seuraavista syistä:
   
               1)
            
            
               Perustelujen ristiriitaisuus ja sen tutkittavaksi ottamista koskevan oikeudellisen arviointiperusteen virheellinen soveltaminen, jota sovelletaan siihen, jolle oikeusvaikutuksia tuottava sitova toimi on osoitettu.
               Valittajat väittävät, että ensimmäisen oikeusasteen tuomioistuin teki oikeudellisen virheen, kun se ei perustanut arviointiaan siihen, että riitautettu päätös on oikeusvaikutuksia tuottava sitova toimi, joka saa aikaan selvän muutoksen valittajien oikeusasemassa.
            
         
               2)
            
            
               Niiden säännösten virheellinen tulkinta, joita sovelletaan arvioitaessa valittajien tietoja direktiivin 67/548/ETY mukaisesti.
               Valittajat väittävät, että ensimmäisen oikeusasteen tuomioistuin teki oikeudellisen virheen katsoessaan, että valittajien tietojen arviointi ja komission lopullinen päätös näiden tietojen merkityksellisyydestä luokittelun poistamisen perusteena ei ole kannekelpoinen hallinnollinen menettely.
            
         
               3)
            
            
               Direktiivin 67/548/ETY säännösten ja niihin liittyvien valittajien oikeuksien virheellinen tulkinta.
               Valittajat väittävät, että ensimmäisen oikeusasteen tuomioistuin teki oikeudellisen virheen päätellessään, että valittajat eivät voi nostaa kannetta sen takia, että ne pyrkivät riitauttamaan yleisesti sovellettavan toimenpiteen.
            
         
               4)
            
            
               Valittajien oikeutta tehokkaaseen oikeussuojaan on loukattu.
               Valittajat väittävät, että ensimmäisen oikeusasteen tuomioistuin teki oikeudellisen virheen katsoessaan, että valittajat voivat nostaa kanteen riitautetun päätöksen johdosta kansallisella tasolla.
            
         
               5)
            
            
               Oikeudellinen virhe pääteltäessä, että valittajien kanne on nostettu liian myöhään.
               Valittajat väittävät, että vahingonkorvauskannetta ei ole nostettu liian myöhään, koska oikeus vahingonkorvaukseen alkoi aikaisintaan komission vuonna 1999 tekemästä päätöksestä olla poistamatta luokitusta ja viimeistään riitautetusta päätöksestä.